label_title: Napad na Kapitol (2021)
label_desc: 5. in 6. januarja 2021 so se v Washingtonu zbrali podporniki ameriškega predsednika Donalda Trumpa, da bi protestirali proti rezultatom predsedniških volitev leta 2020 in podprli Trumpovo zahtevo, naj podpredsednik Mike Pence in Kongres zavrneta zmago izvoljenega bodočega predsednika Joeja Bidna. 6. januarja zjutraj (EST) so se protestniki zbrali na shodu »Save America« (Rešimo Ameriko), načrtovanem dogodku na Elipsi, in poslušali govore predsednika Trumpa, Donalda Trumpa mlajšega in Rudyja Giulianija. Demonstracije so se končale z nemiri, v katerih so Trumpovi pristaši vdrli v ameriški Kapitol in ga zasedli. Dogodek se je zgodil po številnih spodletelih predhodnih poskusih Trumpa in njegovih pristašev za razveljavitev volilnih rezultatov.